pythainlp/thai-wiki-dataset-v3 huggingface dataset:
อภิรัชต์ คงสมพงษ์

พลเอก อภิรัชต์ คงสมพงษ์ (23 มีนาคม พ.ศ. 2503 – ) เป็นรองเลขาธิการพระราชวังระดับ 11 และอดีตผู้บัญชาการทหารบก
คำพูด

ผมโดนมาเยอะแล้ว และผมก็ไม่ใช่นักการเมือง และในทางกฎหมายผมก็ไม่ได้อยู่ในข่ายที่จะถอดถอนได้
ต้องการให้เกิดสงครามกลางเมืองที่เคยเกิดขึ้นมาแล้วหรืออย่างไร ในวันนี้ยังคิดถึงกันแบ่งฝ่ายแบ่งแยกกันอยู่ ทำไมไม่เคารพกติกาแล้วก็ไปสู้กันในรัฐสภา
เอาเขามาแล้วมาดูด้วยว่าควรจะมาดัดแปลงอะไรยังไง แต่ไม่ใช่พยายามจะเปลี่ยนแปลงการปกครองระบอบประชาธิปไตยอันมีพระมหากษัตริย์ทรงเป็นประมุข อย่าไปเอาความเป็นซ้ายจัด ที่ไปเรียนมาแล้วดัดจริต ประเทศอื่นเขาไม่มีนะครับ ที่จะมีแบบนี้ นี่คือเมืองสยามเมืองแห่งรอยยิ้ม เมืองที่เรามีระบอบประชาธิปไตยของเราแบบนี้
โอกาสที่ทหารจะสัมผัสกับประชาชนด้วยหน้าที่แล้วน้อยมาก ทหารจะสัมผัสกับประชาชน ก็ต่อเมื่อประชาชนเดือดร้อน มีภัยพิบัติ บ้านเมืองมีศึกสงคราม นั้นคือหน้าที่หลักของทหาร ในห้วงที่บ้านเมืองอยู่ในช่วงหัวเลี้ยวหัวต่อมีการเปลี่ยนแปลง มีการเลือกตั้ง ทหารต้องทำหน้าที่ของตัวเองด้วยความอดทน อดกลั้นเป็นกลาง ดำเนินทุกอย่างตามระบอบประชาธิปไตย อันมีพระมหากษัตริย์เป็นประมุข “เพราะฉะนั้นการปฏิบัติหน้าที่ของ พ.ท.ปกิจนั้น ถือเป็นตัวอย่างหนึ่ง ก็ขอให้ผู้บังคับบัญชาทุกท่านชี้แจงให้ผู้ใต้บังคับบัญชาฟัง เรามีสมบัติผู้ดี เราถูกฝึกอบรมสั่งสอนมา เราเป็นหนึ่งเดียวกัน อยู่ในเบ้าหลอมเดียวกัน จากนี้ไปยิ่งต้องมีความระมัดระวัง ที่สำคัญเราต้องรักษาเกียรติความเป็นทหารอาชีพของเราให้ดี เมื่อใดที่เราแตกกัน ไม่รัก ไม่สามัคคีกัน ประเทศชาติอยู่ไม่ได้ และคงจะมีเหตุการณ์ลักษณะนี้อีก ก็ต้องให้กำลังใจซึ่งกันและกันให้ผ่านพ้นอุปสรรคไปได้ ให้ประชาชนเห็นว่าเราเป็นทหารอาชีพ เรามีความอดทนอดกลั้น
โควิด ถ้ารู้จักป้องกันตัวเอง ป้องกันคนรอบข้าง เป็นแล้วก็หาย แต่โรคที่เป็นไม่หายคือโรคชังชาติ รู้หรือเปล่า ใช่เปล่า โรคเกลียดชาติบ้านเมืองตัวเองรักษาไม่หาย เพราะว่ามีการเหน็บแนมประเทศตัวเอง
อ้างอิง
สาธิต ปิตุเตชะ

สาธิต ปิตุเตชะ ชื่อเล่น ตี๋ เกิดวันที่ 2 กุมภาพันธ์ ค.ศ. 1967 เป็นบุตรของ นาย สาคร ปิตุเตชะ อดีตกำนันตำบลบางบุตร อำเภอบ้านค่าย จังหวัดระยอง (เสียชีวิตวันที่ 13 พฤศจิกายน ค.ศ. 2018) กับ นางทอด ปิตุเตชะ มีพี่ชายที่เป็นนักการเมืองคือ นายปิยะ ปิตุเตชะ นายกองค์การบริหารส่วนจังหวัดระยอง
คำพูด

ผมจึงหวังว่า พรรคเกิดใหม่จะไม่ซ้ำรอย พรรคนายทักษิณ ชินวัตร เพราะจะเข้าตำราทำการเมืองในรูปแบบที่เคยด่าคนอื่นเอาไว้ และสุดท้ายการใช้อำนาจรัฐ เงินมหาศาลดูดอดีตส.ส.ไปนั้น อาจจะสำเร็จระยะสั้น แต่ในระยะยาวจะมีอันเป็นไปเหมือนในประวัติศาสตร์ที่ผ่านมา ที่เป็นพรรคเฉพาะกิจแค่ครั้งเดียวไม่นานก็ล้มหายตายจาก
ผมขอเถอะ อย่าผิดอีกเลยนะ แค่นี้องค์กรท่านก็เสียหายและ ล้มละลายในความเชื่อมั่นจาก ประชาชนไปแล้วครับ ถึงแม้จะเป็นความผิดของเจ้าหน้าที่ระดับล่างก็ตาม ผมไม่มีอคติ ให้เกียรติซึ่งกันและกัน และด้วยความหวังดี แต่ต้องพูดตามข้อเท็จจริง ครับ พบแล้วความผิดพลาด ของเจ้าหน้าที่ระดับล่างของ กกต ในการเลือกตั้งที่ เขต 1 นครปฐม ไม่เอาคะแนนของ พ.ท.สินธพ แก้วพิจิตร ผู้สมัคร พรรคประชาธิปัตย์ ไปรวมคะแนนรวมทั้งหมด เพราะไปกรอกให้ผู้สมัคร เบอร์ 1 ที่อยู่ด้านบน ท่านสินธพ ครับ เฮ้อ เป็นไปแล้วครับ
อ้างอิง
สุภัทร ฮาสุวรรณกิจ

คำพูด

ผมเคยคุยกับกรรมกรก่อสร้าง (ไม่ใช่คนนี้) เขาบอกว่า เขากินเหล้าเพราะชีวิตไม่มีอะไร ทุกวันต้องทำงานหนักมาก ไม่มีวันลา หยุดวันไหนก็อด ได้ค่าแรงมาก็เพียงอยู่รอดไปวันๆ ความสุขในชีวิตคนมีเงินน้อยก็คือเหล้าขาว ตั้งวงกินเหล้า คุยกันไป เมาจนหลับ ลืมเรื่องทุกข์เรื่องจน ตื่นมาก็แบกหามต่อไป ชีวิตวนเวียนเป็นวงจร ไม่มีความหวัง ไม่มีอนาคต พอแก่ตัวทำงานไม่ไหวก็ตายจากไป เหล้าจึงมีฐานะเป็นเครื่องมือคลายทุกข์ราคาถูก และนานเข้าก็ติดเหล้า เลิกไม่ได้ในที่สุด
ปลดปล่อยประชาชนจากความเหลื่อมล้ำที่เกิดจากรัฐและทุนจิตวิญญาณหรืออุดมการณ์หลักในการร่างรัฐธรรมนูญคือหัวใจที่ทำให้รัฐธรรมนูญแต่ละฉบับมีความแตกต่างกัน รัฐธรรมนูญฉบับธงเขียว 2540 เกิดจากจิตวิญญาณของภาคประชาชนที่ต้องการประชาธิปไตยเต็มใบที่ไปให้พ้นจากการครอบงำของฝ่ายทหาร และส่งเสริมสิทธิเสรีภาพของประชาชน ส่วนรัฐธรรมนูญ 2560 ที่ร่างในยุคเผด็จการ คสช.นี้ ชัดเจนว่ามีจิตวิญญาณหรืออุดมการณ์หลักที่ร่างเพื่อสืบทอดรักษาฐานอำนาจเผด็จการ คสช.ไว้ให้ยาวนานที่สุด และรวมทั้งเสริมสร้างฐานความเข้มแข็งของรัฐราชการให้แข็งแกร่ง หรืออาจเรียกได้ว่าเป็นรัฐธรรมนูญฉบับ “เพิ่มอำนาจรัฐ ขจัดอำนาจประชาชน”
ปัญหาของคนใต้นั้น รัฐไทยคืออุปสรรคอันสำคัญยิ่ง ทั้งในแง่ของการละเลยการทำหน้าที่ที่ควรจะทำในการปกป้องและดูแลประชาชน และทั้งในเง่ของการที่รัฐไทยทำตัวเป็นผู้นำการทำลายล้างเสียเอง แล้วเราภาคประชาชนจะแก้ปัญหาเหล่านี้อย่างไร ประท้วงไปทีละประเด็นๆ ไปกระนั้นหรือ ยื่นหนังสือฉบับที่นับไม่ถ้วนกระนั้นหรือ บุกศาลากลางบุกทำเนียบฯ ด้วยความเหนื่อยยากอีกแล้วหรือราชการเป็นอุปสรรค
ดังนั้นเมื่อรัฐไทยคือตัวปัญหา และกลไกของรัฐไทยคือกลไกราชการเป็นอุปสรรคของการแก้ปัญหา ทั้งด้วยการติดที่วิธีคิด ติดข้อกฎหมายและระเบียบที่รุงรังยิ่งกว่าสายไฟบนท้องถนน รวมถึงติดขัดที่ความไร้ประสิทธิภาพของระบบในการทำหน้าที่ การแก้ปัญหาทีละประเด็นคงไม่ไหวแน่ เช่นนี้แล้วการแก้รัฐธรรมนูญจะเป็นคำตอบแห่งความหวังที่ไปแก้ที่ต้นเหตุของปัญหา คือรัฐไทยที่ไร้ประสิทธิภาพและไร้ซึ่งจุดยืนในการยืนข้างประชาชนได้หรือไม่ นี่คือคำถามสำคัญของสังคมไทย
สำหรับผมปัญหาปากท้องไม่ได้เกิดจากชาวบ้านขี้เกียจทำกิน  ไม่ได้เกิดจากชาวบ้านมีความรู้น้อยจึงโง่จนเจ็บ แต่ที่ยังจนยังลำบาก และการที่คนทั่วไปทำงานขยันขันแข็งทั้งชีวิตแต่ก็ยังไม่สามารถเงยหน้าอ้าปากได้ เป็นเพราะโครงสร้างทางสังคมและโครงสร้างรัฐไทยที่พิกลพิการ การต่อสู้แก้ปัญหาทีละประเด็นคงไปไม่ถึงไหนแน่ การเปลี่ยนแปลงโครงสร้างอำนาจส่วนบนคือสิ่งที่ต้องเกิดขึ้น หากต้องการนำพาประเทศไทยให้ก้าวพ้นวิกฤติ ไม่ใช่การทำตามแผนยุทธศาสตร์ 20 ปี แต่คือการแก้ไขรัฐธรรมนูญเพื่อวางโครงสร้างของรัฐไทยใหม่ ให้เป็นประเทศไทยที่อำนาจรัฐส่วนกลางลดลง เพิ่มอำนาจประชาชนในการจัดการตนเองเพิ่มขึ้น
ยิ่งเมื่อวิญญาณของรัฐธรรมนูญปี 2560 นี้ ไม่มีวิญญาณของความเป็นประชาธิปไตย แต่กลับเน้นไปที่การรักษาฐานอำนาจเผด็จการและเสริมสร้างพลังอำนาจในการนำพาประเทศด้วยรัฐราชการที่คร่ำครึและไม่มีประสิทธิภาพ ทั้งยังกดทับสิทธิเสรีภาพ เบียดขับบทบาทภาคประชาชน เมินเฉยการกระจายอำนาจ ละเลยการปฏิรูป ไม่เห็นกลไกการแก้ความเหลื่อมล้ำ และไม่เห็นอนาคตที่หวังได้ในการนำประเทศชาติในท่ามกลางการเปลี่ยนแปลงอันรวดเร็วของโลกการแก้ไขรัฐธรรมนูญปี 2560 ใหม่ทั้งฉบับ จึงมีเป็นวาระร่วมที่จำเป็นอย่างยิ่งของประชาชนทุกคนในสังคมไทย
อ้างอิง
สมเด็จพระจักรพรรดินารูฮิโตะ

สมเด็จพระจักรพรรดินารูฮิโตะ (ญี่ปุ่น: 徳仁天皇; พระราชสมภพ 23 กุมภาพันธ์ ค.ศ. 1960) เป็นจักรพรรดิญี่ปุ่นพระองค์ที่ 126 ทรงขึ้นครองราชสมบัติต่อจากสมเด็จพระจักรพรรดิอากิฮิโตะเมื่อวันที่ 1 พฤษภาคม ค.ศ. 2019 ทรงสำเร็จการศึกษาจากมหาวิทยาลัยกะคุชูอิน และมหาวิทยาลัยออกซฟอร์ด ทรงสนพระทัยในเรื่องของประวัติศาสตร์และดนตรี และยังโปรดปรานการสีวิโอลาอีกด้วย พระองค์ทรงอภิเษกกับมาซาโกะ โอวาดะ ที่จบการศึกษาจากมหาวิทยาลัยฮาร์วาร์ด ในสาขาเศรษฐศาสตร์ และทางด้านการทูตที่กระทรวงการต่างประเทศ
คำพูด

ข้าพเจ้าจะปฏิบัติตนตามกรอบรัฐธรรมนูญ ทั้งจะทำหน้าที่เป็นสัญลักษณ์ของรัฐและศูนย์รวมใจของชาวญี่ปุ่นให้สมบูรณ์ ในขณะเดียวกัน ข้าพเจ้าจะระลึกถึงประชาชนอยู่เสมอและยืนหยัดเคียงข้างพวกเขาตลอดไป

"Naruhito: Japan’s emperor formally proclaims enthronement in centuries-old ceremony" in CNN (22 October 2019)

ข้าพเจ้าหวังเป็นอย่างยิ่งว่าประเทศของข้าพเจ้าจะประสบความสำเร็จในด้านการพัฒนาด้วยความพยายามอย่างไม่ลดละผ่านภูมิปัญญาของประชาชน และก่อให้เกิดมิตรภาพและสันติภาพของประชาคมระหว่างประเทศ ตลอดจนความผาสุกและความเจริญรุ่งเรืองของมวลมนุษยชาติ

"Naruhito: Japan’s emperor formally proclaims enthronement in centuries-old ceremony" in CNN (22 October 2019)
แหล่งข้อมูลอื่น
สุทธิชัย หยุ่น

คำพูด

วันนี้ครบรอบห้าปีรัฐประหาร คนต่อต้านทหารปฏิวัติต้องต่อต้านทุกครั้งที่ปฏิวัติ อย่าเลือกต่อต้านบางปฏิวัติ ผมต่อต้านทุกปฏิวัติไม่ว่ายุคไหน
"ไม่ว่าจะเห็นด้วยกับการเคลื่อนไหวทางการเมืองของเขาหรือไม่ การทำร้าย ‘จ่านิว’เป็นสิ่งที่สังคมประชาธิปไตยไม่อาจรับได้!"
อ้างอิง
ลีนา จังจรรจา

คำพูด

ตนขอขอบคุณทุกคนที่มีคนวิเคราะห์ว่าจะได้รับเลือกเสนอชื่อเป็นนายกรัฐมนตรี ของพรรคไทยรักษาชาติ แต่ขอยืนยันว่า ไม่มีการเสนอชื่อตนแต่อย่างใด เพราะขณะนี้ยังโดนใบแดง จากการลงสมัคร ส.ว. เมื่อปี 2557 เป็นระยะเวลา 5 ปี ห้ามลงสมัครทางการเมือง และจะสิ้นสุดการโดนใบแดงในปี 2563 และในรัฐธรรมนูญฉบับปี 2560 ระบุว่าตนไม่สามารถลงสมัครได้ตลอดชีวิต ยกเว้นจะมี พ.ร.บ.ล้างมลทิน ซึ่งจะเกิดขึ้นได้ก็ต่อเมื่อหลังจากเลือกตั้งครั้งนี้ไปแล้ว
ส่วนความเห็นทางการเมือง ตนมั่นใจว่า พล.อ. ประยุทธ์ จันทร์โอชา จะได้เป็นนายกรัฐมนตรี สืบทอดอำนาจต่อไป เนื่องจากกฎหมายได้เขียนไว้หมดแล้ว แม้กระทั่งพรรคต่าง ๆ ที่จะมาร่วม ตนก็คิดว่าคงต้องเลือกพรรคพลังประชารัฐอยู่ดี
อ้างอิง
จอมขวัญ หลาวเพ็ชร์

จอมขวัญ หลาวเพ็ชร์ ชื่อเล่น ขวัญ อดีตบรรณาธิการข่าวต่างประเทศ และผู้รายงานข่าวหญิงทางไทยรัฐทีวี
การกล่าวถึง

ข่าว กกต.ยื่นเรื่องให้ศาลรัฐธรรมนูญวินิจฉัยว่าจะยุบหรือไม่ยุบพรรคไทยรักษาชาติ...มันจะมีบรรยากาศอึดอัดปะปนอยู่บ้าง เหมือนตอนรอ ปปช.ตรวจสอบนาฬิการองนายกฯ ประวิตร
เนื้อหาเรื่องนาฬิกาหรือเรื่องพรรคไทยรักษาชาตินี่เรื่องนึง...แต่ที่ว่าอึดอัด คือ ตัวบุคคลขององค์กรที่อยู่ในขั้นตอนตรวจสอบ ต่างมาจาก คสช. ไม่ทางตรงก็ทางอ้อม
มีประกาศ-คำสั่งหัวหน้า คสช.อยู่หลายฉบับที่ออกมา เซทซีโร่/ปลด/สรรหาใหม่/ยืดอายุ บุคคลในองค์กรอิสระ โดยบุคคลที่ได้มาก็เห็นว่า บางส่วนมีความใกล้ชิดเป็นกลุ่มก้อนเชื่อมโยงกันอยู่บ้าง
อ้างอิง
ปกรณ์วุฒิ อุดมพิพัฒน์สกุล

คำพูด

เมื่อคุณประกาศว่าทุกคนจะต้องเคารพเสียงของประชาชน คุณพร้อมจะเป็นผู้แพ้ที่มีสปิริตพอที่จะเดินไปชูมือให้ผู้ชนะหรือไม่ เมื่อคุณรู้อยู่แก่ใจว่า มีโอกาสที่คนนอกเวทีอาจจะขึ้นมามอบตำแหน่ง ’ผู้ชนะ’ ให้คนอื่น
มันหมายความว่าประชาชนทั้งประเทศเนี่ย มีอำนาจอยู่แค่60%ในการเลือกนายกฯ .. เค้าพยายามจะตัดประชาชนออกไปจากสมการนี้
อ้างอิง
จิตกร บุษบา

คำคม

เดี๋ยวเจอกัน ลุงกำนัน ลุงทำเพื่อบ้านเมืองของเรา ถูกใจหรือไม่ถูกใจ ก็ไม่ทิ้งลุง
เลวชาติ พยายามทำให้คนเข้าใจว่า ปชป. จะร่วมมือกับฝ่ายทักษิณ ไม่คิดเลยว่า จะจนตรอก จนต้องใช้วิธีการเลวทรามขนาดนี้ ระยะทางพิสูจน์หมา กาลเวลาพิสูจน์ลุง
อ้างอิง
กอบศักดิ์ ภูตระกูล

กอบศักดิ์ ภูตระกูล รองเลขาธิการนายกรัฐมนตรีฝ่ายการเมือง ในรัฐบาลพลเอกประยุทธ์ จันทร์โอชา และผู้ประสานงานคณะรัฐมนตรีและรัฐสภาของรองนายกรัฐมนตรี (นายสมคิด จาตุศรีพิทักษ์) อดีตรัฐมนตรีประจำสำนักนายกรัฐมนตรี อดีตโฆษกพรรคพลังประชารัฐ และนักเศรษฐศาสตร์ผู้เชี่ยวชาญด้านการพัฒนาประเทศ การเงิน และตลาดทุน อดีตรัฐมนตรีประจำสำนักนายกรัฐมนตรี อดีตสมาชิกสภาขับเคลื่อนการปฏิรูปประเทศ อดีตกรรมาธิการยกร่างรัฐธรรมนูญ อดีตสมาชิกสภาปฏิรูปแห่งชาติ
การกล่าวถึง
วีระ ธีรภัทร

ผมขอตอบคุณวีระอย่างนี้นะครับ ผมบอกเลยครับว่า สมติที่เขาพูดในหนังสือพิมพ์หรือในการ์ตูน มี 126 คน บวก 250 เลือกนากยกได้ ผมถามว่า ถ้ารัฐบาลมีแค่ ส.ส.126 คน แค่เสนอนโยบายก็ไม่ผ่านแล้วครับ
คำพูด
รัฐบาลมีมติเห็นชอบมาตรการพยุงอุตสาหกรรมท่องเที่ยวไทย ประกอบด้วยมาตรการบรรเทาผลกระทบจากการระบาดของโรคปอดอักเสบจากเชื้อโคโรน่าไวรัส สายพันธุ์ใหม่ 2019
ในการประชุม ครม.เศรษฐกิจครั้งต่อไป จะมีการเตรียมเสนอมาตการกระตุ้นเศรษฐกิจรอบใหม่ โดยเน้นเรื่องของการลงทุนภาครัฐเป็นหลัก รวมถึงการดูแลให้การใช้จ่ายในประเทศขับเคลื่อนต่อไปได้
การที่เศรษฐกิจโลกอยู่ในช่วงขาลง และมีปัจจัยกดดันอันเป็นผลพวงมาจากข้อพิพาททางการค้าและภูมิรัฐศาสตร์นั้น จะยังคงส่งผลกระทบต่อการเติบโตของเศรษฐกิจไทยในช่วง 2-3 ปีข้างหน้า
ทางรัฐบาลกำลังใช้นโยบายต่าง ๆ เพื่อรับมือกับความท้าทายทางเศรษฐกิจ ไม่ว่าจะเป็นมาตรการเสริมแกร่งเศรษฐกิจระดับท้องถิ่น ธุรกิจขนาดกลางและขนาดย่อม ภาคการเกษตร ศักยภาพในการแข่งขันด้านการส่งออก และการท่องเที่ยว พร้อมเร่งการใช้จ่ายภาครัฐและดึงดูดการลงทุนในภาคเอกชน
รัฐบาลได้เดินหน้าโครงการพัฒนาโครงสร้างพื้นฐานขนาดใหญ่หลายโครงการ เพื่อวางรากฐานให้กับการขยายตัวของเศรษฐกิจในอนาคต โดยรัฐบาลได้อนุมัติโครงการรถไฟรางคู่ระยะทางประมาณ 2,000 กิโลเมตร ไปจนถึงโครงการสร้างทางรถไฟความเร็วสูงเชื่อม 3 สนามบิน เพิ่มขีดความสามารถของสนามบิน และขยายเครือข่ายขนส่งมวลชนทั่วกรุงเทพฯในระดับที่ไม่เคยเกิดขึ้นมาก่อน
เวลานี้เป็นเวลาที่เหมาะสมกับการลงทุนในไทยที่สุดแล้วครับ
การยกเลิกกฎหมายที่ล้าสมัย เพื่อสร้างความเชื่อมั่นว่าประเทศไทยจะยังรักษาแรงดึงดูด ขณะที่ความสามารถในการแข่งขันสำหรับนักลงทุนและผู้มาเยือนก็เป็นอีกนโยบายที่มีความสำคัญ ข้อกำหนดการรายงานข้อมูลผู้อพยพเข้าเมืองที่ยุ่งยากถือเป็นอีกตัวอย่างหนึ่งที่จะสามารถนำเทคโนโลยีมาช่วย เพื่อปรับปรุงและพัฒนาให้ดีขึ้น
อ้างอิง
วิโอเลต วอเทียร์

วิโอเลต วอเทียร์ หรือ วี เกิดเมื่อวันที่ 10 ตุลาคม ค.ศ. 1993 เป็นนักร้องและนักแสดง ลูกครึ่งไทย-เบลเยียม เธอเป็นที่รู้จักจากการเข้าร่วมประกวดร้องเพลงในรายการ เดอะวอยซ์ไทยแลนด์ ซีซั่นที่ 2 สำเร็จการศึกษาชั้นอนุบาล1-3และประถมศึกษาปีที่ 1-6 จากโรงเรียนมาเรียลัย สำเร็จชั้นมัธยมศึกษาปีที่ 1-6 จาก โรงเรียนเทพศิรินทร์ร่มเกล้า นอกจากนี้ยังเป็นนักเรียนแลกเปลี่ยน AFS ประเทศแคนาดา รุ่นที่ 49 จบการศึกษาจาก คณะนิเทศศาสตร์ จุฬาลงกรณ์มหาวิทยาลัย มีผลงานแสดงภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ พรจากฟ้า Die Tomorrow
คำพูด
อิสรภาพ

อิสรเสรีภาพสำหรับวีคือ choice มันคือทางเลือก ซึ่งเป็นสิ่งสำคัญที่สุดในชีวิต เพราะการที่เราเลือกอะไร มันจะบ่งบอกว่าตัวเราเป็นใคร เรื่องนี้สำคัญ ตัวเราควรจะรู้ว่าเราเป็นใครในชีวิตนี้
อย่างช่วงสอบเข้าเรียน ก็รู้แค่อยากเข้านิเทศฯ จุฬาฯ อยากเรียนภาพยนตร์ เข้าได้แล้วก็ไม่รู้ต้องทำยังไงต่อ ไม่ได้วางแผนเอาไว้หลังจากนั้น ชีวิตมันก็เลยเคว้ง แต่วีใช้วิธีลงมือทำ คือลุยกิจกรรมคณะเลย ซึ่งสมัยนั้นมีให้เราได้เล่นเต็มไปหมด แต่ไม่ได้เป็นดารานำนะ ก็ช่วยงานในแบบชนชั้นกรรมกร เขาให้ทำอะไรก็ทำ เหลาไม้ ตัดฉาก ยกของ ซึ่งรวมแล้วผลงานของพวกเราออกมาดี อย่างน้อยๆ วีก็สนุกกับทุกสิ่งทุกอย่างที่ทำในตอนนั้น เอนจอยกับมัน ได้เพื่อนใหม่
ดังนั้น หากเรายังเลือกไม่ได้ตามใจ ก็ขอให้ทำมันไปทั้งหมดทุกอย่างเลยแล้วกัน สุดท้ายทำมากเราก็ได้มาก เราจะได้รู้เองว่าชอบหรือไม่ชอบอะไร
ยอมรับเลยว่าก่อนหน้านี้มีผลกระทบกับตัวเองเยอะ จนต้องคอยคิดอยู่ตลอดเวลาว่าจะเขียนเพลงอย่างไรให้คนฟังชอบ คิดไปว่าเพลงจะตอบสนองใคร จนสุดท้ายกลายเป็นเพลงที่ออกมาแล้วตัวเราเองนี่แหละที่ไม่ชอบ แต่ขอไม่บอกนะว่าเพลงไหน คือเพลงมันไม่ได้แย่ แต่เราเองไม่ชอบมันอย่างเต็มที่แบบที่ควรจะเป็น จนถึงวันที่ต้องนำไปเล่นสด ก็ไม่อยากใส่มันไว้ในเพลย์ลิสต์ ไม่รู้จะจับใส่ไว้ตรงไหนดี ครึ่งๆ กลางๆ ไปหมด ทุกข์เลยทีนี้ เพราะที่สุดแล้วก็มีเพียงตัวเรานี่แหละที่จะต้องเล่นเพลงนี้ไปตลอดชีวิต
อ้างอิง
จัตุมงคล โสณกุล

ราชวงศ์จัตุมงคล โสณกุล (เกิดเมื่อวันที่ 28 กันยายน ค.ศ. 1943) นักการเมืองและนายธนาคารชาวไทย รัฐมนตรีว่าการกระทรวงแรงงาน หัวหน้าพรรครวมพลังประชาชาติไทย กรรมการกฤษฎีกาอดีตสมาชิกสภาผู้แทนราษฎรแบบบัญชีรายชื่อ ประธานกรรมการธนาคารแห่งประเทศไทยและรองประธานกรรมการมูลนิธิสมเด็จพระมหิตลาธิเบศร อดุลยเดชวิกรม พระบรมราชชนก อดีตผู้ว่าการธนาคารแห่งประเทศไทย และอดีตปลัดกระทรวงการคลัง สื่อมวลชนเรียก หม่อมราชวงศ์จัตุมงคล โสณกุล กันติดปากว่า หม่อมเต่า
คำพูด

คือเราชอบบิ๊กตู่ (พลเอกประยุทธ์ จันทร์โอชา) เพราะท่านเป็นคนสุจริต ถ้าไม่แบ็กอัพคนสุจริตแล้วจะไปแบ็กใคร เพราะทำงานแล้วจะมีผลงานเกิดขึ้นในอนาคตมีเยอะ

ไม่แบ็กอัพ 'บิ๊กตู่' แล้วจะสนับสนุนใคร ไทยโพสต์ (20 มกราคม พ.ศ. 2562)
เตชะ ทับทอง

คำพูด

กรณีบอร์ด อสมท. สั่งถอด "อรวรรณ กริ่มฯ" ไม่ใช่เรื่องที่ไม่เคยเกิดขึ้นมาก่อนในประเทศนี้นะครับ เดี๋ยวจะคิดว่าเป็นเพราะรัฐบาลทหาร หรือจะมีใครโง่โชว์ด่าทหารเผด็จการสาดเสียเทเสีย ...​เพราะก่อนหน้านี้ "รัฐบาลประชาธิปไตย" ก็เคยทำเรื่องบัดสีกว่านี้มาแล้วครับ เพียงแต่ว่า ในเดือน กรกฎาคม 2544 "พี่ฟองสนาน" เลือกที่จะนิ่ง และทำงานของตนให้เป็นที่ยอมรับ มากกว่าที่จะโวยวายสร้างกระแสใดๆครับ ... และเรามีบันทึกเรื่อง "อิสรภาพของสื่อยุคประชาธิปไตยเบ่งบาน" ไว้เพียบเชียวละครับ
ปล.ผมสนับสนุนให้หาข้อเท็จจริงของเรื่องที่ อสมท. เพื่อให้ได้ข้อยุติเรื่องปัญหานี้ครับ เพราะเท่าที่ดูก็ไม่เสียหายอะไร อยากทราบเหตุผลจากผู้ตัดสินใจ ... ส่วนคุณภาพหรือวิธีทำงานอื่นใด เป็นความรับผิดชอบติดตัวกับผู้เกี่ยวข้องทุกคนอยู่แล้ว หากเจตนาดีไม่มีอะไรเคลือบแคลงก็ไม่น่าต้องห่วงอะไรครับ
และแล้ว “เหีย” ก็ชู “3นิ้ว” ปฏิบัติการ IO ครบไม่เขอะเขิน ภาพชัดพฤติกรรมใช่ใจก็มี เหลือเพียงเรื่องตอแหลที่ยังต้องแสดงต่อให้จบ เอาใจ”ฟ้า” ราว”ผีห่าโปรดซาตาน”
อ้างอิง
บัญชร ชวาลศิลป์

คำพูด

สิ่งที่ถูกมองข้ามในการศึกษาปฏิวัติ 2475 คือ 'นักเรียนนายร้อย' 24 มิ.ย. มีนักเรียนนายเรียนมาร่วมก่อการยึดอำนาจกว่า 500 คน มากันเกือบหมดโรงเรียน
ผลกระทบจากรัฐประหาร 2490 หลังจอมพล ป.พิบูลสงคราม ขึ้นเป็นนายกรัฐมนตรีอย่างสมบูรณ์ ระหว่าง 2491-2494 เป็นช่วงที่มีความรุนแรงทางการเมืองอย่างมาก ทั้งการต่อต้านและการกวาดล้างผู้ต่อต้าน ทำให้บทบาทของพลตำรวจเอก เผ่า ศรียานนท์ โลดแล่นชัดเจนมาก อาทิ เหตุการณ์กบฎเสนาธิการ 1 ต.ค. 2491 ซึ่งน่าสนใจที่ผู้ก่อการส่วนใหญ่เป็นนายทหารหัวก้าวหน้า โดยเฉพาะพลเอก เนตร เขมะโยธิน ดาวรุ่งกองทัพบก มีอุดมการณ์เพื่อบ้านเมือง ทำลงไปเพราะไม่พอใจคณะรัฐประหารที่เข้าไปก้าวก่ายในกองทัพบก และเริ่มแสวงหาผลประโยชน์ สุดท้ายถูกจับขึ้นศาลแล้วถูกปล่อยตัว จากนั้นเกิดกบฎวังหลวงที่ นายปรีดี พนมยงค์เป็นผู้นำ โดยการต่อสู้เป็นไปอย่างรุนแรงมาก
ตอนเป็นนักเรียนนายร้อยนั้นอยู่รุ่นใกล้กับรุ่น 2474 และบันทึกของ พล.ต.อ.ประมาณ อดิเรกสาร ซึ่งเป็นนักเรียนนายร้อยรุ่นที่ออกมายึดอำนาจ สะท้อนให้เห็นว่า นักเรียนนายร้อยในเวลานั้นมีความไม่พอใจต่อความเหลื่อมล้ำของสังคมไทย พวกเขาเห็นความเหลื่อมล้ำจากชีวิตประจำวันของตนเอง ในโรงเรียนนายร้อย เนื่องจากเดิมทีแล้ว ก่อนที่จะเป็นโรงเรียนนายร้อยอย่างในปัจจุบัน โรงเรียนนายร้อยเป็นสถานที่ของคนชั้นสูงของราชวงศ์เท่านั้น แต่หลังจากเกิดเหตุการณ์ กบฏ ร.ศ.112 รัชกาลที่ 5 จำเป็นต้องมีทหารประจำการ นำไปสู่การก่อตั้งโรงเรียนขึ้น รวมถึงความจำเป็นต้องเร่งผลิตทหารออกมา จึงเปิดโอกาสให้สามัญชนเข้ามาเรียนได้
สิ่งที่สมเด็จเจ้าฟ้าจักรพงษ์ภูวนารถ นำเข้ามาสู่โรงเรียนนายร้อย และวงการทหาร คือการเปลี่ยนระบบการศึกษาของโรงเรียนนายร้อยใหม่ จากเดิมที่ใช้การท่องจำ มาเป็นการคิดค้นเหตุผล...เพราะฉะนั้น ยุคของสมเด็จเจ้าฟ้าจักรพงษ์ภูวนารถ เป็นยุคที่ทหารเป็นกลุ่มคนที่หัวก้าวหน้าที่สุดในสังคมไทย
อ้างอิง
ณมน จีรังสุวรรณ

คำคม
2018

สาเหตุที่ตนและบอร์ดลาออก เป็นเพราะ ป.ป.ช.กำหนดให้ต้องยื่นบัญชีทรัพย์สิน ซึ่งทุกคนเห็นตรงกันว่า อาจทำให้มิจฉาชีพ หรือผู้ไม่หวังดี มีช่องทางเข้ามาทำร้าย หรือหาประโยชน์ได้

บอร์ด สมศ.ลาออกยกชุด พิษ ป.ป.ช.ให้แสดงทรัพย์สิน (กล่าวถึง คณะกรรมการป้องกันและปราบปรามการทุจริตแห่งชาติ)

เท่าที่ดู ป.ป.ช. ไม่ได้มีระบบป้องกันข้อมูลจากมิจฉาชีพให้ การเปิดเผยข้อมูลต่อสาธารณะอาจทำให้เกิดอันตรายต่อตัวเอง ไม่ใช่เรื่องกลัวการตรวจสอบ หรือไม่โปร่งใส แต่ไม่อยากเป็นภาระ ซึ่งบอร์ด สมศ. ทุกคนก็เห็นตรงกัน และคิดว่าจะลาออก คนที่เข้ามาทำงานตรงนี้ส่วนใหญ่เข้ามาช่วยดูระบบการศึกษา ไม่ได้มีเรื่องทุจริต

“ณมน” ผอ.สมศ.ลาออกเลี่ยงยื่นทรัพย์สิน-อ้างกลัวมิจฉาชีพ ชี้อีกหลายแห่งจ่อออกด้วย (กล่าวถึง คณะกรรมการป้องกันและปราบปรามการทุจริตแห่งชาติ)
ดาจิม

ดาจิม หรือชื่อจริงว่า สุวิชชา สุภาวีระ (ชื่อเล่น: ตั้ม) เกิดเมื่อวันที่ 15 มกราคม ค.ศ. 1977 เป็นแร็ปเปอร์ชาวไทย เป็นที่รู้จักจากการทำเพลงแร็ปใต้ดินที่มีเนื้อหาเสียดสีสังคม จากการสร้างชื่อจากสองชุดแรก Hip Hop Underworld ในค่าย N.Y.U. ที่มีดาจิมเป็นคนดูแลเอง และ Hip Hop Above The Law มียอดขายอัลบั้มที่ประสบความสำเร็จ 8,000 ก๊อปปี้ ในวงการเพลงใต้ดิน ก่อนถูกจับตัวกุมในปี ค.ศ. 2001 หลังการปล่อยอัลบั้มชุดที่สอง ตามนโยบายจัดระเบียบสังคมของ ร.ต.อ. ปุระชัย เปี่ยมสมบูรณ์ รัฐมนตรีว่าการกระทรวงมหาดไทยในช่วงนั้น เนื่องจากเพลงในอัลบั้มชุดที่สองมีเนื้อหาหยาบคายและส่อไปในทางลามกอนาจาร
คำพูด

“กระต่ายตื่นตูมไป เพลงมันก็คือเพลง ที่บอกว่ามีผู้สนับสนุน หวังผลอยู่เบื้องหลัง ไม่เกี่ยวเลย มั่นใจ เนื้อเพลงไม่ได้สนับสนุนใครเลย เจตนาแค่สะท้อน ระบายถึงปัญหาที่เกิดขึ้นเท่านั้นเอง”
อ้างอิง
เฌอปราง อารีย์กุล

คำพูด

ทำใจค่ะ (หัวเราะ) เฌอไม่มีปัญหาอะไรเลย เราก็แค่ อ๋อ โอเคค่ะ แล้วก็มีการขอโทษแล้ว ก็ไม่น่ามีปัญหาอะไร ทางบริษัทก็คอยดูอยู่ตลอด ...แต่เชื่อว่าสุดท้ายก็ได้การเรียนรู้กัน และก็น่าจะมีการปรับแก้กันมากขึ้น
อ้างอิง
มันแกว รุ่งตะวัน

คำพูด

ทำไมคนรวยก็รวยเอารวยเอา คนจนก็จนเอาจนเอาบางคนก็ไปโทษคนจนที่มันไม่รวยเพราะวันๆไม่ขยัน ไม่คิดทำอะไรที่มันงอกเงย ไม่ต่อยอด แล้วมันจะรวยได้ไง...แหมมม มึง คนจนเกิดมาจะเอาจากไหนมาต่อยอดวะแค่เอาหัวสมองมาคิดว่าพรุ่งนี้จะหาไรกินก็ยากแล้ว ...คนรวยได้ลองผิดลองถูกทำธุรกิจ มึงก็เอาเงิน ต่อเงินได้นิ ล้มมึงก็หาอย่างอื่นทำได้ หาไรทำจนกว่าเวิค แต่คนจนแม้แต่ขึ้นรถผิดสายยังนั่งเครียดกำเศษตัง ...คุณภาพชีวิตเป็นสิ่งสำคัญ เมื่อคนได้โอกาสจากรัฐอย่างครบถ้วน กินก็อิ่ม นอนก็มีที่นอน เศรษฐกิจดีสมองเขาก็โล่งมีไอเดีย คิดต่อยอด รัฐก็จะได้ประชาชนมีคุณภาพ ปชช.ก็หาแนวคิดทำให้ตัวเองพัฒนาขึ้น ประเทศก็ก้าวสู่ประเทศที่พัฒนา ...เศรษฐกิจทุกวันนี้คนรวยยังแย่เลย อย่าไปพูดถึงคนจน"
อ้างอิง
สุรศักดิ์ คีรีวิเชียร

คำพูด

ยืนยันว่า ป.ป.ช. ไม่มีการปล่อยให้ขาดอายุความแน่นอน แต่การจะวินิจฉัยว่าถูกหรือผิดนั้นเป็นเรื่องที่ยาก เพราะบางครั้งไม่ได้อยู่ที่มูลค่าของเครื่อง แต่เป็นเหมือนความเชื่อ เหมือนพระเครื่อง ซึ่งเจ้าหน้าที่ที่นำไปใช้แล้วเขารู้สึกว่าคุ้มค่า แต่บางส่วนก็มองว่าราคาเครื่องไม่น่าจะแพงขนาดนั้น อย่างไรก็คงจะมีความชัดเจนในเรื่องนี้ออกมาในช่วงเวลาที่เหมาะสม

ปปช.เคลียร์'นาฬิกาป้อม' ตีตกรับทรัพย์สินเกิน3พัน
เนติวิทย์ โชติภัทร์ไพศาล

เนติวิทย์ โชติภัทร์ไพศาล (เกิด 10 กันยายน ค.ศ. 1996; ชื่อเล่น แฟรงก์) เป็นนักกิจกรรมนักเรียนนักศึกษา ผู้ประพันธ์และผู้คัดค้านโดยอ้างมโนธรรม เขาก่อตั้งสมาพันธ์นักเรียนไทยเพื่อการปฏิวัติระบบการศึกษาไทยและกลุ่มการศึกษาเพื่อความเป็นไท ซึ่งทั้งสองกลุ่มมุ่งปฏิรูปการศึกษาไทย การเคลื่อนไหวช่วงแรก ๆ ของเขาเป็นการมุ่งเน้นเรื่องทรงนักเรียน ปฏิรูปหลักสูตรการศึกษา รวมถึงวิจารณ์พิธีกรรมหน้าเสาธงในโรงเรียน และการยกเลิกเกณท์ทหาร  คณะกรรมการสิทธิมนุษยชนแห่งชาติเคยเสนอ "รางวัลสิทธิมนุษยชน" ประเภทเด็กและเยาวชนจากบทบาทการรณรงค์เคลื่อนไหวเรื่องสิทธิมนุษยชนในโรงเรียนให้เขา แต่เขาปฏิเสธ 
คำคม

มะเร็งร้ายกันเลยทีเดียวนะครับ ไม่เป็นไร มันแล้วแต่มุมมอง แล้วแต่ภูมิคุ้มกันจริง ๆ อย่างไรก็ดี ฝากถึงท่านชายยุกะลา ผมเขียนหนังสือเล่มใหม่ ถึงท่านไม่ชอบผม ซื้อไปลองอ่านสนับสนุนสักสิบเล่ม ก็ไม่น่าเสียหายอะไร
ประเทศไทยยังจะอยู่ในอำนาจนิยมอีกสักระยะ ผมไม่คิดว่าพรุ่งนี้ไปให้กำลังใจคุณธนาธร แล้วพรรคจะไม่ถูกยุบ ไม่ใช่ และไม่ควรคิดด้วย เพราะสุดท้ายไม่ตามหวังเราก็จะหดหู่ซึมเซา ยอมแพ้ เราควรถือว่าพรุ่งนี้เป็นการริเริ่ม ไม่ใช่โดยธนาธร แต่โดยประชาชนที่จะปกป้องกัน เลิกหาฮีโร่มาเซฟ แต่เป็นทุกคน
อ้างอิง
สมบูรณ์ เรืองวัฒนกิจ

คำพูด

" เท่าที่ดู คนเสื้อเหลืองส่วนใหญ่เป็นคนที่การงานมั่นคง เสียภาษีแล้ว อยากให้เอาภาษีมาพัฒนาประเทศชาติให้เจริญรุ่งเรือง ทันสมัย ส่วนคนเสื้อแดงส่วนใหญ่ ต้องการให้นำภาษีมาเป็นสวัสดิการให้ประชาชน รักษาฟรี รถไฟฟรี อุดมการจึงต่างกัน คนเสื้อเหลืองจะยอมรับไม่ได้ ถ้าภาษีที่เราเสียถูกนักการเมืองโกงเอาไป หรือลักเอาทรัพย์สมบัติของชาติไป คนเสื้อแดงยอมได้ แต่ต้องแบ่งให้เค้ามาในรูปสวัสดิการด้วย ส่วนพวกนักการเมืองรุ่นโบราณที่ชัก % จากโครงการของรัฐนี่ คนเสื้อเหลืองไม่อยากได้ แต่พอทนได้ เพราะมันไม่มีนักการเมืองดีกว่านี้ เป็นความคิดเห็นส่วนตัวนะครับ และใช้ไม่ได้กับทุกคน แต่คนส่วนใหญ่ในแต่ละกลุ่มน่าจะเป็นแบบนี้จากที่ผมมองมาหลายๆปี"
อ้างอิง
ทินชาติ สุทธิรักษ์

คำพูด

“กับเหตุการณ์ที่เกิดขึ้น ผมเสียใจ ผมอยากขอโทษน้องๆ We Walk ชาวบ้านดอยเทวดา และประชาชนทุคนที่รับทราบเรื่องนี้ รวมทั้งกองทัพบก ที่ทำให้เสียชื่อเสียง ผมไม่ได้มีเจตนาที่จะให้เกิดเหตุการณ์เช่นนั้นผมยืนยัน ผมยอมรับผิด”
“รบกวนไปดูคลิปนะครับ จะเห็นว่าผมไม่ได้ชูนิ้ว มันเป็นแค่จังหวะ ดูในวีดิโอแทบจะไม่เห็นเลยว่าเป็นการชูนิ้ว เหมือนกับผมสะบัดมือ ไม่ตั้งใจจะชูนิ้วเลย ยันยืนเลยว่าผมไม่ได้ทำ ถ้าชูมันจะเห็นจะๆ นี่ไปย้อนดูวีดิโอก็ได้ ผมยืนยัน แล้วผมไม่ได้ด่าคนอื่นเลย ก็ใช้คำว่าผมกับพวกคุณทุกคำ”
อุดม ทรงแสง

คำพูด

มันเกินความสามารถที่เราจะทำได้ ไม่ได้ถ่อมตัวครับ ผมชอบอิสระ ไม่อยากให้ใครมาสั่ง รางวัลก็อยากได้เหมือนกัน แต่เรากลัวว่าจะทำให้สถาบันเขาเสีย พูดกันตรงๆ ว่า ถ้าเป็นศิลปินแห่งชาติแล้วเที่ยวอาบอบนวดไม่ได้ แค่นั้น เรื่องจริง ... เพิ่งจะเลิกเมื่อปีที่แล้ว
อ้างอิง
พรรณพิมล วิปุลากร

คำคม

กิจกรรม “ก้าวคนละก้าวเพื่อ 11 โรงพยาบาลทั่วประเทศ” ที่ อาทิวราห์ คงมาลัย หรือ “ตูน บอดี้สแลม” นักร้องชื่อดังได้จัดขึ้นเพื่อระดมทุนจากประชาชน ที่ยินดีร่วมสนับสนุนบริจาคกับศิลปินที่ตนเองชื่นชม นำไปมอบให้โรงพยาบาลภาครัฐในสังกัดกระทรวงสาธารณสุขและกระทรวงกลาโหมรวม 11 แห่ง เพื่อพัฒนาและจัดหาเครื่องมือแพทย์นั้น เป็นตัวอย่างของแนวทางประชารัฐ ที่ประชาชนเข้ามามีส่วนร่วมวางแผนพัฒนาและสนับสนุนดูแลโรงพยาบาล
อ้างอิง
อีลอน มัสก์

คำพูด

ผมไม่เถียงเลยนะว่าระบอบประชาธิปไตยนี่มันแย่ แต่มันก็เป็นระบอบปกครองที่แย่น้อยที่สุดแล้วหล่ะ อย่างน้อยที่สุดในสหรัฐฯ ระบอบการปกครองแบบนี้ก็ช่วยกระตุ้นให้เกิดการสร้างสรรค์นวัตกรรมใหม่ๆที่มีประโยชน์ได้
"ผมว่ารูปแบบการปกครองที่เป็นไปได้มากที่สุดบนดาวอังคารคือประชาธิปไตยโดยตรง ซึ่งพลเมืองทุกคนมีสิทธิออกเสียงเพื่อลงมติตัดสินใจในทุกประเด็น"
อ้างอิง
ประเสริฐ ผลิตผลการพิมพ์

คำพูด

“หลักประกันสุขภาพถ้วนหน้าทำให้เพื่อนแพทย์และผมงานหนักขึ้นคงจะจริง แต่ไม่จริงทั้งหมด อย่างไรก็ตามจริงแล้วเป็นอย่างไร ก็หน้าที่แพทย์อยู่ดี เราเรียนมาเพื่อการนี้ คือช่วยคน หลักประกันสุขภาพไม่ได้ทำให้โรงพยาบาลเอกชนหรือคลินิกขาดทุน ไม่มีอะไรต้องกังวลเพียงนั้น คนไทยมีชนชั้นอยู่จริง ประชาชนกลุ่มหนึ่งสะดวกกว่าที่จะไปโรงพยาบาลเอกชน หรือคลินิก ธุรกิจมิได้เสียหายมากมาย”
อ้างอิง
ปุณฑริก สมิติ

คำพูด

ตอนนี้เป็นเหมือนช่วงเปลี่ยนผ่าน เราต้องขอโทษที่ทำให้เดือดร้อนลำบาก แต่ต้องเข้าสู่ระบบนี้ ไม่งั้นเราอยู่ไม่ได้
อ้างอิง
ฉัตรชัย สาริกัลยะ

พลเอก ฉัตรชัย สาริกัลยะ เป็นนักการเมืองและทหารบกชาวไทย ดำรงตำแหน่งสมาชิกวุฒิสภาไทย ชุดที่ 12 อดีตรองนายกรัฐมนตรี
คำพูด

“ผมไม่เข้าใจราคาสินค้าเกษตรร่วงทุกตัวต้องมาถามกระทรวงเกษตรฯ ทำไมไม่ไปถามกระทรวงพาณิชย์ ในฐานะผู้ดูแลในเรื่องของราคา ผลผลิตปาล์ม ข้าวโพด ต้องถามพาณิชย์ อ้อย กระทรวงอุตสาหกรรม บางทีกระทรวงเกษตรฯ ไม่ได้ดูทุกเรื่อง ในพื้นที่ที่เหมาะสมในการปลูก พื้นที่ที่รัฐบาลส่งเสริม หากทำตามไม่รำกพื้นที่ป่า ราคาสินค้าก็จะไม่ล้น ราคาก็จะไม่ตกต่ำอาทิ ข้าว กระทรวงเกษตรฯ ก็เดินหน้าแผนข้าวครบวงจร เพื่อให้ผลผลิต กับความต้องการสมดุล ส่วนอีกเรื่องก็คือเรื่องยางพารา ก็อยากพยายามทำให้ยางพารามีเสถียรภาพให้มากที่สุด”

เกษตรฯ แจงรายงานนายกฯ แล้ว “ข้าวโพด-ปาล์ม-สับปะรด” ราคาร่วง ข่าวสด (26 มิถุนายน พ.ศ. 2560)
อ้างอิง
พิทักษ์พล ชูศรี

คำพูด

ผมขออนุญาตปิดช่องทางการจราจร 1 ช่องทาง ประมาณ 100 เมตร โดยมีผู้มาร่วมงานประมาณ 50 คน พอแห่ขันหมากเสร็จก็เปิดช่องทางการจราจรตามปกติ ซึ่งที่มีการวิพากษ์วิจารณ์ ว่างานมงคลของผมทำให้รถติด ผมก็ขอโทษทุกท่านด้วย เรื่องนี้ไม่เกี่ยวกับเจ้าสาว และครอบครัวของฝ่ายเจ้าสาว เรื่องนี้ผมขอรับผิดเพียงคนเดียว ผมขอโทษทุกๆ ท่านจากใจครับ
อ้างอิง